Norgesmesterskapet ble spilt i perioden 13. november 2011 – 10. mars 2012. Det ble avviklet et seriespill med åtte lag der alle lagene møtte hverandre to ganger. I tillegg ble det spilt fire bonusrunder som inngikk i seriespillet, der hvert enkelt lags motstander ble bestemt ut i fra tabellposisjonen på gitte tidspunkter av sesongen. Etter seriespillet var det et sluttspill der de to best plasserte lagene gikk rett til semifinale, mens de fire neste måtte gå veien om kvartfinale. De to dårligst plasserte lagene i serien måtte spille kvalifisering mot de to beste lagene i den nest øverste divisjonen om retten til å få spille i eliteserien i 2012/13.